Pi junyodo 


Nen, awiya ubedo piny pa Rwoth: man nying ic ubedo sukulia pare. Zaburi 127:3 

Ng'atu m'ukwero yen pare edagu wode: ento ng'atu m'umare epoye wang' ma kwong'a. 
Lembrieko 13:24 

| Iworo pa Rwoth ebedo ku genogen matek: man awiya pare bibedo ku kabedu mi gwok. 
Lembrieko 14:26 

Ponj wodi podi gen utiye, man kud iwek kwo peri ubed ku ywak pare. Lembrieko 19:18 
Mingo ubedo i adunde pa nyathin; ento uluth mi poyo wic bicwale bor kude. 

Lembrieko 22:15 

Kud ijuk nyathin ponji: kum tek igoye ku uluth, ebitho ngo. Ibigoye ku yen, man ibibodho 
kwo pare kud i nam mac. Lembrieko 23:13-14 

Oth ku juk miyo ryeko: ento nyathin ma juweko kende nyayu lewic i kum min. 

Lembrieko 29:15 

Ponj wodi, man ebimiyi yom: eyo, ebimio mutoro ni kwo peri. Lembrieko 29:17 

Man awiya peri ceke jubiponjo ku Rwoth; man kwiocwiny mi nyithindho peri bibedo dit. 
Isaya 54:13 


Ng'atu ma maru wode timo ire mulo cinge wang mapol, kara ebed kud anyonga i 
kume i ajikine. Ng atu m'uponjo wode bibedo kud anyong’a i kume, man ebibedo ku 
mutoro i kume i kind jurimbe. Ng'atu ma ponjo wode nyayu can i jadegi: man i wang’ 
jurimo pare ebibedo kud anyonga i kume. Kadok won tho de, ebedo calu etho ngo: 
kum eweko acel i ngeye ma calu en gire. Kinde ma ebedo kwo, enene man ebedo 
kud anyonga i kume: man kinde m'etho, ebedo ku can ungo. Eweko ngati ma biculo 
kwor ikum judhoge, man ngati ma biculo berocwiny ni jurimo pare. Ng'atu ma timo 
lembe madwong ikum wode ebi tweyo ret pare; man iye bibedo lith pi ywak moko ci. 
Farasi ma jutur ungo doko tek: man nyathin ma juweko kende bibedo ku paru ma rac. 
Kwal nyathin peri, man ebimiyi Iworo: tuko kude, man ebikelo can i ii. Kud i ngyer 
kude, kara kud ibed ku can kude, man kud i nyai lak peri i ajikine. Kud imi ire bedo 
agonya i nyathin pare, man kud ilok wange i kum mingo pare. Kur ngute piny podi 
etiye nyathin, man goye i ngete podi etiye nyathin, kara kud edoko wic ma tek, man 
kud ebed jamutoro iri, man ekel can i adundeni. Pok wodi, man iketh etim tic, kara 
kura pare mi tarwang kud udok iri. Sirach 30:1-13 


Pi awiya 


Yung wuru ku meru: kara kwo peri bed bor iwi ngom ma Rwoth Mungu peri bimio iri. 
Ai 20:12 

Woda, kud icai ponji pa Rwoth; man kud iol pi poyo wic pare: kum ngati ma Rwoth 
maru poyo wic pare; calu wego ku wode ma cwinye yom i kume. Lembrieko 3:11-12 
Lembe pa Solomon. Wod ma riek nyayu mutoro i wone: ento wod ma ming nyayu 
can i min. Lembrieko 10:1 

Winj wuru m'unyoli, man kud icai meru ka eti. Lembrieko 23:22 

Nyithindho, wuwor junyodo mui Rwoth: kum maeni en e cu. Wor wuru ku meru; ma 
en e cik ma kwong’a ku lembang’ola; Kara ¡bed ber iri, man ibed kwo pi kare malac 
iwi ng'om. Juefeso 6:1-3 

Wor wuru ku cwinyi zo, man kud iwil can pa meru. Poi nia junyoli kudgi; man icopo 
culo wang gi nenedi pi gin ma gitimo iri? Sirach 7:27-28 


Winj ira wego, wu nyithindho, man wutim ¡ ngeye, kara wubed maber. Kum Rwoth 
mio dwong' ni wego wi nyithindho, man edwoko ng'ol pa min wi nyithindho. Ng'atu 
ma woro won ot pare timo gony pi dubo pare: man ngati ma woro min ot pare 
ubedo calu ngati ma kano lonyo. Ng'atu ma yungo won ebibedo kud anyong'a i kum 
nyithindho pare gire; man kan etimo rwo pare, jubiwinje. Ng’atu ma woro won 
bibedo ku kwo ma bor; man ng'atu ma woro Rwoth ebibedo jukojuk ni min. Ng'atu 
ma lworo Rwoth ebiworo won, man ebitimo tic ni junyodo pare, calu ni judongo pare. 
Wor wuru ku meru i wec man i timo, kara mugisa ubed i wii kud i bang'gi. Kum 
mugisa pa wego ketho ot pa nyithindho bedo tek, ento lewic pa min ot nyayu thek. 
Kud iparu pi lewic pa woru; kum lewic pa woru en e dwong iri ngo. Kum dwong’ pa 
dhanu ai i yung pa won; man min ot ma lewic ubedo lewic ni awiya. Woda, kony 
wuru | rundi pare, man kud iketh can i kume kinde ma kwo. Man tek rieko pare 
rwinyo, bed moth i kume; man kud icay en kinde ma itiye i tego peri ceke. Kum kony 
pa woru biwil ungo: man kakare mi dubo jubimedo pi giri. | ceng mi can peri jubi poi; 
dubo peri de bi lyel, calu pee i koth ma mor. Ng’atu m’uweko won ubedo calu jayer; 
man ng'atu ma nyayu ngei i min ot pare ubedo rac: pa Mungu. Sirach 3:1-16 


Ka wabeponjo awiya mwa, gibi ywak kawoni ento gibi bedo kud anyonga i anyim. Ka 
wabe mio ngo ponji ni awiya mwa, gibi bedo kud anyonga kawoni ento gibi ywak i 
nindo m'ubino. 


Awia ubedo anyim pa ngom mwa. Ento ka gibidongo manangu gipe ku cik, anyim pa 
ngom mwa bibedo nenedi? 


Kura marac ceke pa jadongo utiye ma juyike ngo nyo jupoko ngo ikume kinde ma 
ebedo nyathin. Umitu waponj awiya ma lworo, maru, man ma winjo Mungu. 


Atingo lum moko ma kwo 

Man edwoko piny ne yot yot ceng ku ceng 
Abino kendo kinde ma oro ukadhu 

Ubedo jadit moko ma aneno 

En podi ebedo ku nen maber macon 

Man acopo loko ngo kendu 


